Hy druk sy eie stempel af op Koos du Plessis se skeppings 'Onthou Jy Nog' en 'Skielik Is Jy Vry'. En sy eie komposisies, die digterlike 'Klein Verbond', 'Makiesakie' met sy jazz-aanslag, die melancholiese 'Visserman' en 'Hakieshart' (met polsende perkussie en kitaarspel), is n aangename aanduiding van wat sy aanhangers vorentoe uit sy kreatiewe pen kan verwag. Die titelsnit 'Vreemde Stad' bevat al die vereistes om n luistervriendelike radiotreffer te word.
Theuns is 'n Karookind en danksy sy ouers se liefde vir musiek het hy in sy matriekjaar aan die Hoër Volkskool Graaff-Reinet sy tokse met n kitaar begin deel. Tydens sy studies op Stellenbosch het op 21 Oktober 1992 sy eerste buiging by Upstairs gemaak. Die woord was uit en hierna het hy gereeld by onder meer The Terrace opgetree.